TV-gids Woensdag 3 Desember 2014
JY LEES NOU TV-gids Woensdag 3 Desember 2014
17:30 DIY met Riaan (kykNET): Vandeesweek gebruik Riaan 'n ou vensterraam en wys hoe maklik dit is om 'n koffietafel met die raam te maak waarin jy al jou tydskrifte en boeke kan bêre. Hy demonstreer ook 'n nuwe produk waarmee jy die ou stopverf in vensterrame mee kan vervang.
18:30 7de Laan (SABC2): Gita gaan besoek Emma en vandag is Oubaas se beurt in die hof. Paula kry onverwagse terugvoer oor haar video.
18:30 Villa Rosa (kykNET): Isabel spring vir Astrid en Lindie voor en doen wat sy lankal wou. Marius en Vicky kry eindelik goeie nuus en die mense van Villa Rosa is saam met hulle bly. Liam kom sy Moses teë en kry nie wat hy eintlik wou hê nie. Astrid speel haar kaarte reg en Lindie moet die moeilikste keuse van haar lewe maak.
19:30 Binnelanders (kykNET): Tertius word verras met 'n boodskap van iemand uit sy verlede – en probeer dit van Daleen wegsteek. Kobus probeer 'n afspraak vermy, en At en Jana probeer agter die kap van die byl kom met Zieg. Morné is onseker oor wat Michelle se verwagtings is, en Jana is 'n ooggetuie tot 'n groot terugslag.
20:00 Kwêla (kykNET): Die Kwêla-span kuier by die fiksste vrou in Afrika, Celestie Engelbrecht, en die dramaturg Christiaan Olwagen kuier op die bank. Dan wys hulle watter video's van Feite en Geite en ook die Kwêla Funnies die finale ronde gehaal het.